Iseloomulik ses mõttes on ühe prantsuse noorema kirjaniku  mõtteavaldus, kes ise sõjas karastet, kes harrastab sporti härjavõitlusteni ja tugevat eluinstinkti vägivallani. See on Henry de Montherlant. Nähtavasti sellele kirjanikule on R. Rolland kord ühe kirja saatnud, milles lausub: "Pole vist vastukäivamaid mõtteid, kui minu ja teie omad. Kuid tõelised vaenlased on väga ligidal teineteisele. Ma imetlen teid enam kui ühtki oma sõpra. Teie olete suurim jõud prantsuse kirjanduses. Sest saadik kui teid tunnen, on ilm minu jaoks rikkam. Inimlikul rändamisel asume  vastaspoolustel ja me näeme kumbki pea kohal eri tähekogusid. Kuid taevas on üks ja seesama. Ignis idem."